CELEX: C2007/096/33
Language: et
Date: 2007-04-28 00:00:00
Title: Kohtuasi C-202/05: Euroopa Kohtu (kaheksas koda) 17. aprilli 2007 . aasta määrus (High Court of Justice'i (Chancery Division) (Ühendkuningriik) eelotsusetaotlus) — Yissum Research and Development Company of the Hebrew University of Jerusalem versus Comptroller-General of Patents (Kodukorra artikli 104 lõike 3 esimene lõik — Patendiõigus — Ravimid — Määrus (EMÜ) nr 1768/92 — Ravimite täiendava kaitse tunnistus — Mõiste toode — Mõiste toimeainete kombinatsioon )

28.4.2007   
            
            
               ET
            
            
               Euroopa Liidu Teataja
            
            
               C 96/19
            
         Euroopa Kohtu (kaheksas koda) 17. aprilli 2007. aasta määrus (High Court of Justice'i (Chancery Division) (Ühendkuningriik) eelotsusetaotlus) — Yissum Research and Development Company of the Hebrew University of Jerusalem versus Comptroller-General of Patents
   (Kohtuasi C-202/05) (1)
   
   (Kodukorra artikli 104 lõike 3 esimene lõik - Patendiõigus - Ravimid - Määrus (EMÜ) nr 1768/92 - Ravimite täiendava kaitse tunnistus - Mõiste „toode’ - Mõiste „toimeainete kombinatsioon’)
   (2007/C 96/33)
   Kohtumenetluse keel: inglise
   Eelotsusetaotluse esitanud kohus
   High Court of Justice (Chancery Division)
   Pooled
   
      Hageja: Yissum Research and Development Company of the Hebrew University of Jerusalem
   
      Kostja: Comptroller-General of Patents
   Kohtuasja ese
   Eelotsusetaotlus — High Court of Justice (Chancery Division) — Nõukogu 18. juuni 1992. aasta määruse (EMÜ) nr 1768/92 ravimite täiendava kaitse tunnistuse kasutuselevõtu kohta (EÜT L 182, lk 1; ELT eriväljaanne 13/11, lk 200) artikli 1 punkti b tõlgendamine — Mõiste „toode ”— Mõiste „ravimi toimeainete kombinatsioon ”— Ravim, mis koosneb kahest koostisosast, millest ühel on kindla näidustuse suhtes raviv toime ning teine koostisosa muudab võimalikuks ravimi vormi, mis toob kaasa ravimi tõhususe
   Resolutiivosa
   Nõukogu 18. juuni 1992. aasta määruse (EMÜ) nr 1768/92 ravimite täiendava kaitse tunnistuse kasutuselevõtu kohta artikli 1 punkti b selle redaktsioonis, mis tuleneb aktist Austria Vabariigi, Soome Vabariigi ja Rootsi Kuningriigi ühinemistingimuste ning aluslepingutesse tehtavate muudatuste kohta, tuleb tõlgendada selliselt, et juhul, kui aluspatendiga on kaitstud raviaine teisene kasutamine, ei mängi see kasutamine mingit rolli mõiste „toode ”määratlemisel.
   
      (1)  ELT C 193, 6.8.2005.